gl gl gl id gl en gl gl gl gl gl gl gl gl pt gl en en gl gl gl it gl gl gl gl gl gl es gl
Un festival con grande "esixencia de calidade" | ALGUÉN QUE RESPIRA! Festival de Poesía para Corpo Principal
O festival Alguén que respira! presentouse onte luns no Concello de Compostela, nun acto no que participaron a concelleira de Acción Cultural, Mercedes Rosón; o secretario xeral de Política Lingüística, Valentín García; e o director do ciclo, Antón Lopo. Menores Mercedes
Mentres Mercedes Rosón salientou o arraigo que o respira! acadou nas súas catro edicións e a dinámica impulsada polo concello para manter a actividade cultural durante a pandemia, Valentín García amosou o seu compromiso cun programa que como o do respira! “se articula sobre unha grande esixencia de calidade”. Pola súa banda, Lopo puxo de relevo a vontade de que o festival se converta, con cada nova edición, nunha referencia como de diversidade e apoio ás minorías. Neste sentido, avanzou que a edición do 2022 terá un espazo específico para a poesía queer, nun momento no que –dixo– asistimos a unha “terrible vaga homófoba”.
O festival comeza este martes día 21, ás 19.30, no Teatro Principal co recital O ruído do lume e. Nel participan, Olga Novo, Chus Pato, Eva Veiga, Luz Fandiño, Elvira Riveiro, Yolanda Castaño, Andrea Nunes, Luz Pichel, Alba Cid e Miriam Ferradáns.
O mércores 22 continúa –tamén a partir das 19.30– con Atravesei a cerca, que se celebra en tres espazos singulares do barrio de San Pedro: o xardín da Maceta, a terraza do centro socicultural da Trisca e no museo ao aire libre do ferreiro Berto Leis. Neses espazos lerán os seus poemas o galego Sechu Sende, o aragonés Javier Peñafiel e a navarra Castillo Suárez.
Deixa unha resposta Cancelar a resposta
O teu enderezo electrónico non se publicará Os campos obrigatorios están marcados con *
Gardar o meu nome, correo electrónico e sitio web neste navegador para a próxima vez que faga un comentario.
Artigo anteriorAnterior Tres poemas inéditos de Elvira Ribeiro Tobío, Eva Veiga e Andrea Nunes Brións
Seguinte entradaSeguinte As entradas para ‘O ruído do lume’ pódense sacar desde as once da mañá